OpenLLM-France/wikimedia huggingface dataset:
# Lukas Heller

Lukas Heller (Kiel 21 de juliol de 1930 – Londres, 2 de novembre de 1988) va ser un guionista britànic d'origen alemany

## Biografia

Heller va néixer en una família de jueus alemanys a Kiel. El seu pare era el filòsof polític Hermann Heller. i va emigrar al Regne Unit després de la proclamació del Tercer Reich. Va guanyar un premi Edgara la millor pel·lícula per Hush… Hush, Sweet Charlotte (1964), i també va ser conegut per escriure l'adaptació a la pantalla de Què se n'ha fet, de Baby Jane? (1962).
Es va casar amb Caroline (née Carter) que era una quàquer anglesa. Van tenir quatre fills: els escriptors britànics Bruno i Zoë Heller, Lucy Heller, i Emily Heller. La seva mitja germana era la periodista sueca Cordelia Edvardson.

## Filmografia

* Never Back Losers (1961)
* Candidate for Murder (1962)
* Què se n'ha fet, de Baby Jane? (What Ever Happened to Baby Jane?) (1962)
* Un juny massa càlid (Hot Enough for June) (1964)
* Hush...Hush, Sweet Charlotte (1964) (amb Henry Farrell)
* El vol del fènix (The Flight of the Phoenix) (1965)
* Els dotze del patíbul (The Dirty Dozen) (1967) (amb Nunnally Johnson)
* The Killing of Sister George (1968) (amb Frank Marcus)
* Too Late the Hero (1970) (amb Robert Aldrich i Robert Sherman)
* Monte Walsh (1970) (amb David Zelag Goodman)
* The Deadly Trackers (1973) (amb Samuel Fuller)
* Damnation Alley (1977) (amb Alan Sharp)
* Son of Hitler (1979) (amb Burkhard Driest)
* Hitler's SS: Portrait in Evil (1985) (TV)
* Blue City (1986)

## Referències

* 1 2 «The Believer». The Guardian, 29-09-2008.
* ↑ «WEDDINGS; Miranda Cowley And Bruno Heller». New York Times, 20-06-1993.
* ↑ Philippe Naughton. «UK News, World News and Opinion». Timesplus.co.uk, 28-03-2012. [Consulta: 4 abril 2012].
* ↑ «Two giants of literature — and one big question». The Jewish Chronicle, 24-06-2009. Arxivat de l'original el 24 d’abril 2014. [Consulta: 4 abril 2012].
* ↑ Cohen, Patricia «Not Much Sympathy for Zoë Heller's Characters, but a Little Understanding». The New York Times, 26-02-2009.
# Lois Patiño

Lois Patiño Lamas, nascut a Vigo el 26 de gener de 1983, és director i guionista de cinema gallec.

## Trajectòria

És fill del pintor i escriptor Antón Patiño Pérez i del pintor Menchu Lamas. Va estudiar psicologia a la Universitat Complutense de Madrid compaginant-ho amb el cinema a l'escola Tai. Va continuar els seus estudis de cinema a la NYFA de Nova York i a Barcelona, a la Universitat Pompeu Fabra.
La seva primera pel·lícula, Costa da Morte (2013), va guanyar el premi al millor director emergent a la secció Cineastes del Present al Festival de Locarno i el Premi Mestre Mateo al millor documental.
La seva pel·lícula Samsara (2023) va ser la guanyadora del Premi Especial del Jurat a la secció Trobades al Festival Internacional de Cinema de Berlín.

## Filmografia
### Curtmetratges

* Montaña en sombra (2012)
* La imagen arde (2013)
* Noite sem distância (2015)

### Llargmetratges

* Costa da Morte (2013)
* Lúa vermella (2020)
* Samsara (2023)

## Notes

* ↑ Barrera, Feliciano. «Patiño Pérez, Antón». A: Gallegos. Quién es quien en la Galicia del siglo XXI (en castellà). Santiago de Compostela: El Correo Gallego, 2002, p. 425. ISBN 84-8064-113-4.
* ↑ Redacción. «Lois Patiño triunfa na Berlinale con 'Samsara'». Nós Diario, 26-02-2023.
* ↑ Mar Mato, Nando Salválingua=es. «El vigués Lois Patiño logra el primer premio del cine gallego en la Berlinale». nosdiario.gal.
* ↑ «'Lúa Vermella', de Lois Patiño, estrearase no Festival de Cine de Berlín». Praza.gal, 21 xaneiro 2020.
# Lois Orr

Lois Orr (Louisville, 23 d'abril de 1917 - 1985), també coneguda com a Louise Cusick, Lois Cusick i Lois Culter, durant la Guerra Civil fou una membre nord-americana del Partit Obrer d'Unificació Marxista (POUM).
Lois Orr va assistir a la Universitat de Louisville, on conegué Charles Orr. Van viatjar a Europa a la seva lluna de mel, on visitaren diversos països, entre ells l'Alemanya nazi. Van estar a punt d'embarcar-se cap a l'Índia, però aleshores es va produir l'aixecament militar i l'inici de la Guerra Civil espanyola. El jove matrimoni es va desplaçar a Barcelona i Lois Orr va formar part de la milícia femenina del Partit Obrer d'Unificació Marxista (POUM). Ella i el seu marit van sobreviure a l'atac estalinista al POUM del juny de 1937, posterior als Fets de maig del 1937 a Barcelona. Van ser arrestats el 17 de juny, l'endemà mateix que ho havia estat el dirigent del POUM Andreu Nin, però van ser alliberats l'1 de juliol gràcies a la intervenció del cònsol dels Estats Units, Mahlon Perkins, i varen poder agafar un vaixell cap a Marsella el 3 de juliol de 1937. Eren a Mèxic el 1940, quan Lev Trotski va ser assassinat. El 2009 es va publicar una col·lecció de cartes de Lois Orr trameses des de Catalunya als Estats Units.

## Referències

* ↑ SIDBRINT Lois Orr. Memòria històrica i Brigades Internacionals
* ↑ Víctor Alba i Stephen Schwartz, Spanish Marxism versus Soviet communism: a history of the P.O.U.M., ISBN 0-88738-198-7, 1988
* ↑ Lois Orr, Letters from Barcelona: An American Woman in Revolution and Civil War, edited by Gerd-Rainer Horn, ISBN 978-0-230-52739-3, 2009
* ↑ Jeremy Harding, Paralysed by the Absence of Danger, London Review of Books, 31(18), 2009
# Lotus Flower

"Lotus Flower" és una cançó del grup anglès de rock alternatiu Radiohead, presentada com la cinquena pista de l'àlbum The King of Limbs (2011). La cançó fou presentada inicialment pel cantant Thom Yorke en un concert del seu projecte paral·lel Atoms for Peace però en una altra versió.
La cançó va rebre molt bones crítiques per part dels mitjans musicals i fou nominada a diversos premis musicals internacionals, destacant les nominacions als premis Grammy de 2012 en les categories de millor cançó rock i millor actuació rock. També va aparèixer en la llistes britànica i estatunidenca de senzills malgrat que no va ser llançada com a tal.
La seva estrena en directe es produí el 2 d'octubre de 2009 durant la gira d'Atoms for Peace, banda paral·lela a la qual formava part Thom Yorke. La primera vegada que la va interpretar Radiohead fou en el concert benèfic Radiohead for Haiti reatlizat el gener de 2010. Ambdues interpretacions es van realitzar només amb veu i una guitarra solista. Malgrat que no ha estat mai confirmat, aquesta i la majoria de cançons de The King of Limbs van ser enregistrades probablement en la casa de l'actriu Drew Barrymore, ja que en el llibret de l'àlbum apareix el seu nom en l'apartat d'agraïments.
El videoclip de la cançó fou presentat el 18 de febrer de 2011 en el canal oficial de la banda a YouTube, i mostra material visual en blanc i negre sobre Yorke ballant i cantant la cançó. Garth Jennings, membre de Hammer & Tongs, dirigí el videoclip mentre que Wayne McGregor s'encarregà de la coreografia. Rebé molt bones crítiques i fins i tot fou nominat en els premis Grammy.

## Referències

* ↑ Grierson, Tim. «Rock Music Grammy Nominees and Winners 2012» (en anglès). About.com. Arxivat de l'original el 2016-03-03. [Consulta: 6 març 2014].
* ↑ «Radiohead – Lotus Flower» (en anglès). ateaseweb.com. [Consulta: 2 març 2014].
* ↑ Michaels, Sean. «Did Radiohead record King of Limbs at Drew Barrymore's house?» (en anglès). The Guardian, 23-03-2011. [Consulta: 2 març 2014].
* ↑ «Thom Yorke: tirate un paso» (en espanyol). paulestodo.com, 28-02-2013. Arxivat de l'original el 2020-10-01. [Consulta: 10 març 2014].
* ↑ «Garth Jennings. Writer and Director.» (en anglès). WhereTheOneIs.com. Arxivat de l'original el 2016-04-01. [Consulta: 10 març 2014].
# Lutjanus mahogoni

Lutjanus mahogoni és una espècie de peix de la família dels lutjànids i de l'ordre dels perciformes.
Els adults. poden assolir 48 cm de longitud. És un peix marí de clima subtropical i associat als esculls de corall que viu fins als 100 m de fondària.
Menja de nit principalment peixets, gambes, crancs i cefalòpodes.

## Distribució geogràfica

Es troba des de Carolina del Nord (Estats Units) fins al nord-est del Brasil, incloent-hi el Golf de Mèxic i el Carib.

## Referències

* ↑ «Lutjanus mahogoni». Catalogue of Life. (anglès) (anglès)
* 1 2 3 FishBase (anglès)
* ↑ Allen, G.R., 1985. FAO species catalogue. Vol. 6. Snappers of the world. An annotated and illustrated catalogue of lutjanid species known to date. FAO Fish. Synop. 125(6):208 p.
* ↑ Willoughby, S., J.D. Neilson i C. Taylor, 1999. The depth distribution of exploited reef fish populations off the south and west coasts of Barbados. Proc. Gulf Caribb. Fish Inst. 45:57-68.
* ↑ Cervigón, F., 1993. Los peces marinos de Venezuela. Volum 2. Fundación Científica Los Roques, Caracas. 497 p.
* ↑ Zaneveld, J.S., 1983. Caribbean Fish Life. Index to the local and scientific names of the marine fishes and fishlike invertebrates of the Caribbean area (Tropical Western Central Atlantic Ocean) E.J. Brill / Dr. W. Backhuys, Leiden, 163p.

## Bibliografia

* Anderson, W.D. Jr., 2002. Lutjanidae. Snappers. p. 1479-1504. A K.E. Carpenter (ed.) FAO species identification guide for fishery purposes. The living marine resources of the Western Central Atlantic. Vol. 3: Bony fishes part 2 (Opistognathidae to Molidae), sea turtles and marine mammals.
* Bleeker, P., 1873: Révision des espèces indo-archipélagiques des genres Lutjanus et Aprion. Verslagen en Mededeelingen der Koninklijke Akademie van Wetenschappen. Afdeling Natuurkunde. v. 13: 1-102.
* Lloris, D. i J. Rucabado, 1990. Lutjanidae. p. 773-779. A J. C. Quéro, J. C. Hureau, C. Karrer, A Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
# Luis Lax Lavilla

Luis Lax Lavilla (Tamarit de Llitera, 8 de desembre de 1935) fou un futbolista de la Franja de Ponent de les dècades de 1950 i 1960.

## Trajectòria

Debutà a segona divisió amb la UE Lleida la temporada 1954-55. L'any 1957 fou fitxat pel RCD Espanyol, club amb el qual debuta a primera divisió. Jugà dues temporades més a segona al Girona FC i al CD San Fernando i el 1960 fitxà pel Reial Múrcia, club on visqué els seus millors anys. Hi jugà un total de set temporades, entre primera i segona divisió, en dues etapes, entre les que jugà una temporada al Sevilla FC.

## Referències

* 1 2 3 4 «Perfil a BDFutbol». bdfutbol.com. [Consulta: 9 gener 2017].
* ↑ «Luis Lax otro delantero centro». Mundo Deportivo, 02-11-1957. [Consulta: 9 gener 2017].
* ↑ «Lista Completa de Jugadores - L». Sevilla FC. Arxivat de l'original el 2008-10-11. [Consulta: 9 gener 2017].

## Enllaços externs

* Perfil a BDFutbol
# Madball

Madball és un grup de hardcore punk de la ciutat de Nova York que va néixer a finals de la dècada del 1980 com un projecte paral·lel d'Agnostic Front. La banda va començar després que el cantant Roger Miret donés l'oportunitat al seu germà petit, Freddy Cricien, d'agafar el micròfon i cantar durant els concerts d'Agnostic Front.

## Història

Madball va ser fundat el 1988 i la majoria de components d'Agnostic Front eren part de la formació inicial de Madball: Vinnie Stigma tocava la guitarra, Will Shepler la bateria, Roger Miret el baix i Freddy Cricien, amb només 12 anys, cantava. En els primers concerts Madball tocava cançons descartades per Agnostic Front. La primera publicació de Madball va ser l'EP Ball of Destruction el 1989. Després de diversos anys de fer concerts a l'àrea de Nova York, un segon guitarrista, Matt Henderson, s'uní a la banda i publicaren l'EP Droppin' Many Suckers amb Wreckage Records. Un any després, Roger Miret abandonaria la banda i va ser reemplaçat pel baixista Jorge «Hoya Roc» Guerra. El 1994 van editar el disc Set It Off i el 1996 Demonstrating My Style.
El grup comptava ja amb Cricien, Henderson, Guerra i el nou bateria John Lafita el 1998 quan van llançar el disc Look My Way. Dos anys després, amb la mateixa formació, apareixeria Hold It Down. El 2001 la banda va anunciar una parada i l'any 2002 va retornar amb els nous components Brian Daniels i Rigg Ross. D'aleshores ençà, Madball ha publicat: Best of Madball el 2003, NYHC el 2004, Legacy el 2005 i el disc Infiltrate the System el 2007. L'any 2009, Rigg Ross va deixar la banda per unir-se a Skarhead i va ser reemplaçat per Ben Dassault.
El febrer de 2010, Madball signà un contracte amb Nuclear Bast Records per al llançament europeu de disc Empire produït per Erik Rutan de Cannibal Corpse.
L'octubre del 2017 van anunciar que Brian Daniels havia deixat Madball. L'any següent, Madball va publicar el seu novè àlbum d'estudi, For the Cause. El gener de 2019, Madball va comunicar que el seu guitarrista de gira, Mike Gurnari, es convertia en membre oficial del grup.

## Discografia

Àlbums d'estudi
* Set It Off (1994)
* Demonstrating My Style (1996)
* Look My Way (1998)
* Hold It Down (2000)
* Best of Madball (2003, recopilatori)
* Legacy (2005)
* Infiltrate the System (2007)
* Empire (2010)
* Hardcore Lives (2014)
* For the Cause (2018)
EP
* Ball of Destruction (1989)
* Droppin' Many Suckers (1992)
* N.Y.H.C. EP (2004)
* Rebellion (2012)

## Referències

* ↑ «La realidad de la gran manzana», 01-03-1998. [Consulta: 24 juliol 2019].
* ↑ «En el sitio», 06-10-2000. [Consulta: 24 juliol 2019].
* ↑ «Demostrando su estilo». MonoSonoro, 27-02-2006. [Consulta: 24 juliol 2019].
* ↑ «Hardcore furioso y antifascista en Barcelona», 07-12-2019. [Consulta: 13 desembre 2019].
* ↑ «Madball». Discogs. [Consulta: 24 juliol 2019].
* ↑ «Sigo esperando que alguna banda de hardcore me sorprenda», 12-12-2018. [Consulta: 24 juliol 2019].
# Madaxus

Madaxus (Madaix) va ser un jutge contemporani de Guifré el Pilós i proper a la família comtal. Està documentat actuant entre els anys 888 i 919 i ja traspassat l'any 938, sent al costat del jutge Trasovadus una de les figures de l'estament judicial de finals del segle IX més ben testimoniades.
Destaca la seva presència en la sèrie de disputes judicials que un Revell tingué amb el bisbe de Girona Servus Dei entre els anys 892 i 893. També és especialment rellevant la seva actuació com mandatari de l'abat Lupursuello del monestir de Santa Maria d'Amer, quan s'enfrontà a Trasovadus que actuava de part del comte Gausfred a Girona per la possessió d'un alou en el Palau Merlac (a prop de La Cellera de Ter) l'any 898.
Un cop traspassat, trobarem l'any 938 com un hereu seu, un Scluva, possiblement el mandatari de l'abadessa Emma li ven a ella el castell Madexone i la vila de Cornudellos (en l'actual Sant Joan de Cornudell).
El seu nom, Madaxus, possiblement d'origen grec, o got, podria ser la forma antiga de l'actual Mataix/Madaix.

## Bibliografia

* Un jugement original de Wifred le Velu pour l'abbaye d'Amer (17 avril 898), par J. Calmette : Bibliothèque de l'École des chartes - revue d'erudition, consacrée spécialment à l'étude du moyen age : nº 67 (1906) pgs. 60-69
* Figures de l'època comtal catalana Ferran Valls i Taberner Consejo Superior de Investigaciones Científicas ; Barcelona : Escuela de Estudios Medievales, 1952-1953 p.79-81

## Referències

* ↑ «Dossier documental de Madaxus». cathalaunia.org, 21-06-2010. [Consulta: 23 febrer 2019].
* ↑ IEC. Catalunya Carolíngia. Els comtats de Girona, Besalú, Empúries i Peralada D.91. IEC, 2003.
* ↑ Salrach i Marès, Josep Maria. Justícia i resolució de conflictes a la Catalunya medieval. Col·lecció diplomàtica segles IX_XI D.42. Generalitat de Catalunya, 2018.
* ↑ Mallorquí Garcia, Elvis. Precepte del 844 concedit pel rei Carles el Calb al monestir de Sant Medir i Sant Genís -de Cartellà- que al segle X esdevingué Santa Maria d'Amer. Generalitat de Catalunya, 2017.
* ↑ Udina i Martorell, Frederic. El Archivo Condal de Barcelona en los siglos IX-X. Estudio crítico de sus fondos D.113. Consejo Superior de Investigaciones Científicas ; Barcelona : Escuela de Estudios Medievales, 1951.
* ↑ Pérez Orozco, Santiago. Topónimos catalanes de origen griego. Real Academia de Cultura Valenciana. Sección de Estudios Ibéricos, 2009.
* ↑ Kermer, Dieter. Die Germanischen Personennamen in Katalonien. Namensammlung und Etymologisches. IEC, 1949.
* ↑ Valls i Taberner, Ferran. Figures de l'època comtal catalana. Consejo Superior de Investigaciones Científicas ; Barcelona : Escuela de Estudios Medievales, 1952-1953, p. 81.
# Lòbul (arquitectura)

El lòbul en arquitectura és un element decoratiu format per un segment de cercle que es multiplica formant un conjunt ornamental. Aquests conjunts poden ser de 3 arcs (Trilòbul), 4 arcs (Quadrilòbul o Quadrifòli), o poden ser fins i tot, polilòbats (o polilobulats) quan presenten més de 4 arcs de cercle. L'aplicació d'aquest element en forma de trèvol és variada podent aparèixer inscrit o dins una circumferència als òculs (finestres rodones) del romànic, en rectangles o d'altres formes poligonals. En l'estil gòtic assistim a una profusió de lòbuls en decoracions en traceria per a revestir catedrals, aplicats a gablets, intradós d'arcs, vitralls, etc.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.40. DL M-50.522-2002. ISBN 84-8332-391-5 [Consulta: 3 desembre 2014].

## Bibliografia

* CALADO, Margarida, PAIS DA SILVA, Jorge Henrique, Dicionário de Termos da Arte e Arquitectura, Editorial Presença, Lisboa, 2005, ISBN 972-23-3336-4 (portuguès)
* KOEPF, Hans; BINDING, Günther (Überarbeitung), Bildwörterbuch der Architektur, Alfred Kröner Verlag, Stuttgart, 1999, ISBN 3-520-19403-1 (alemany)
* FULLANA, Miquel, Diccionari de l'art i dels oficis de la construcció. Editorial Moll,1974. ISBN 84-273-0372-6
# James Spragg

James Spragg (Exeter, Devon, 19 de juliol de 1987) és un ciclista anglès que fou professional del 2009 al 2015.

## Palmarès

* 2006
** Vencedor d'una etapa a la Volta a Indonèsia
* 2009
** Vencedor d'una etapa al Tour de Tailàndia
* 2014
** Vencedor d'una etapa al Tour de Guaiana

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Mitúrgids

Els mitúrgids (Miturgidae) són una família d'aranyes araneomorfes. La picada d'aquestes aranyes és, en general, perillosa per als éssers humans perquè el seu verí és citotòxic.
Algun gènere, com Syspira, que viu als EUA i Mèxic, té una lleugera semblança amb els licòsids. La seva distribució és molt extensa, trobant-se pràcticament a tot el món excepte a la part més septentrional.

## Sistemàtica

Els darrers anys els canvis són considerables. Per exemple, amb la informació recollida fins al 2 de novembre de 2006 i hi havia descrits 26 gèneres i 351 espècies; d'elles, 193 pertanyien al gènere Cheiracanthium. Segons el World Spider Catalog amb data del 24 de desembre de 2018, hi ha reconeguts 29 gèneres i 138 espècies i Cheiracanthium ja no en forma part:
* Argoctenus L. Koch, 1878
* Diaprograpta Simon, 1909
* Elassoctenus Simon, 1909
* Eupograpta Raven, 2009
* Hestimodema Simon, 1909
* Israzorides Levy, 2003
* Mituliodon Raven & Stumkat, 2003
* Miturga Thorell, 1870
* Mitzoruga Raven, 2009
* Nuliodon Raven, 2009
* Odomasta Simon, 1909
* Pacificana Hogg, 1904
* Palicanus Thorell, 1897
* Parapostenus Lessert, 1923
* Prochora Simon, 1886
* Pseudoceto Mello-Leitão, 1929
* Simonus Ritsema, 1881
* Syrisca Simon, 1886
* Syspira Simon, 1895
* Systaria Simon, 1897
* Tamin Deeleman-Reinhold, 2001
* Teminius Keyserling, 1887
* Thasyraea L. Koch, 1878
* Tuxoctenus Raven, 2008
* Voraptus Simon, 1898
* Xantharia Deeleman-Reinhold, 2001
* Zealoctenus Forster & Wilton, 1973
* Zora C. L. Koch, 1847
* Zoroides Berland, 1924

### Fòssils

    Segons el World Spider Catalog versió 19.0 (2018), existeixen una espècie fòssil: * †Zorapostenus Wunderlich, 2008.

## Referències

* 1 2 3 (anglès) Referència World Spider Catalog : Miturgidae +base de dades
* ↑ Dunlop, J. A., Penney, D. & Jekel, D. 2018. "A summary list of fossil spiders and their relatives". A World Spider Catalog. Natural History Museum Bern, online a http://wsc.nmbe.ch, versió 19.0. Accés el 13 de desembre de 2018.

## Vegeu també

* Llista d'espècies de mitúrgids
* Classificació de les aranyes

## Enllaços externs

* Arachnology Home Pages: Araneae Arxivat 2015-05-23 a Wayback Machine.
* Platnick, N.I. 2003. World Spider Catalog
* Photos of Australian Sac Spiders
* Fact Sheet on Sac Spiders
# Teofil Codreanu

Teofil Codreanu (Bucarest, 1 de febrer de 1941-ibídem, 10 de gener de 2016) va ser un futbolista romanès que jugava en la demarcació de migcampista.

## Internacional

Va jugar un total de tres partits amb la selecció de futbol de Romania. Va fer el seu debut el 17 de juny de 1964 en un partit amistós contra Iugoslàvia que va acabar amb un resultat d'1-2 a favor del conjunt romanès. El seu segon partit va ser de classificació per a la Copa Mundial de Futbol de 1966 contra Turquia. El seu tercer i últim partit el va celebrar el 26 de maig de 1971 contra Albània per a la classificació cap als Jocs Olímpics de Múnic 1972.

## Clubs

| Club | País | Any | Partits | Gols |
| Rapid Bucarest | | 1961 - 1973 | 258 | 39 |

## Palmarès
### Campionats nacionals

| Títol | Club | País | Any |
| Lliga I | Rapid Bucarest | Romania | 1967 |
| Copa de Romania | Rapid Bucarest | Romania | 1972 |

## Referències

* ↑ Bolat, Leila. «Fostul fotbalist Teofil Codreanu a încetat din viaţă» (en romanès). Mediafax, 10-01-2016. [Consulta: 14 gener 2016].

## Enllaços externs

* Fitxa del jugador a footballdatabase
* Fitxa del jugador a national football teams (anglès)
# Sudbury Valley School

Sudbury Valley School és el nom d'una escola estatunidenca fundada el 1968 que aplica els principis de l'escola nova, i per extensió, el nom que reben tots els centres educatius que comparteixen el mateix ideari. La filosofia educativa Sudbury es basa en els següents punts:
* absència de currículum educatiu predeterminat, són els estudiants els que lliurement trien què volen aprendre en cada moment segons els seus interessos
* els alumnes no se separen ni per edats, ni per grups fixes ni per horaris, sinó que conviuen agrupant-se en cada moment segons l'activitat triada
* les escoles es governen de manera democràtica per una assemblea on participen per igual alumnes i professors, la qual decideix sobre qüestions com normes de convivència, administració del pressupost, organització diària o conflictes de relació
* absència d'avaluació formal amb qualificacions escolars
* preponderància del joc com a activitat natural dels infants per aprendre i socialitzar-se
Les escoles Sudbury han inspirat el funcionament de moltes altres escoles lliures o democràtiques, basades en la motivació i l'autonomia dels estudiants.

## Referències

* ↑ Peramas, Mary (Winter 2007). "The Sudbury School and Influences of Psychoanalytic Theory on Student-Controlled Education". Essays in Education 19
# Nacional Atlético Clube (São Paulo)

El Nacional Atlético Clube, més conegut com a Nacional, és un club de fútbol brasiler de la ciutat de São Paulo.

## Història

El club va ser fundat pels empleats de la companyia de ferrocarrils São Paulo Railway el 1919 amb el nom de São Paulo Railway A.C. En 1933, l'equip va participar en el campionat Paulista amateur aconseguir el 2n lloc. L'any 1939, el nacional aconsegueix la seva millor posició en el campionat paulista, el quart lloc, just darrere de Corinthians, Palmeiras i Portuguesa. el 1943 obté el seu primer títol: l'inici del torneig Paulista, el 1946, a causa de la finalització de l'empresa ferroviària, el club va canviar el seu nom pel de Nacional Atlético Clube en un partit contra el Flamengo al 5-3 derrota.
Actualment competeix el Campionat Paulista Série A-3.

## Estadi

L'equip juga a l'Estadi Nicolau Alayon obert el 1938, amb capacitat per a 10.000 espectadors.

## Jugadors destacats

* Biro-Biro
* Cacau
* Cafu
* Canhoteiro
* Charles Miller
* Deco
* Dodô
* Jair Picerni
* Kahê
* Passarinho

## Palmarès

* 2 Campionat paulista Série-A3: 1994 i 2000
* 2 Copa São Paulo de futbol juvenil: 1972 i 1988
* 1 Campionat paulista segona divisió: 2014

## Enllaços externs

* Web Oficial Arxivat 2018-02-16 a Wayback Machine.
* Lloc Alternatiu